ΓΡΑΠΤΗ ΕΡΩΤΗΣΗ E-3339/02

υποβολή: Ria Oomen-Ruijten (PPE-DE) προς την Επιτροπή

(26 Νοεμβρίου 2002)

Θέμα: Αντιρρήσεις όσον αφορά την άποψη του ολλανδικού Υπουργείου Γεωργίας, Περιβάλλοντος και Αλιείας για το Αεροδρόμιο Laarbruch και το Πάρκο De Maasduinen

Ο ολλανδόςπουργός Γεωργίας, Περιβάλλοντος και Αλιείας, στην επιστολή του της 30ης Σεπτεμβρίου 2002 προς τον ολλανδόπουργό Συγκοινωνιών και Υδάτινων Πόρων σχετικά με το Αεροδρόμιο Laarbruch (D), επί τη βάσει της άποψης ότι ελλείπουν στοιχεία σχετικά με τα απαντώμενα στην περιοχή είδη πουλιών, συνάγει το συμπέρασμα ότι το Αεροδρόμιο Laarbruch δεν έχει σημαντική επίδραση στην περιοχή του Πάρκου De Maasduinen (NL) που καλύπτεται από την οδηγία για τα πουλιά.

1. Μπορεί να διευκρινίσει η Επιτροπή για ποιό λόγο το ολλανδικό Υπουργείο Γεωργίας, Περιβάλλοντος και Αλιείαςποστηρίζει ότι ελλείπουν επαρκή στοιχεία σχετικά με τα απαντώμενα στο Πάρκο De Maasduinen είδη πουλιών ενώ το Πάρκο De Maasduinen, — βάσει των ειδών πουλιών που απαντώνται εκεί και λαμβάνονταιπόψη για προστασία — αναγνωρίστηκα το Μάρτιο του 2000 ως ειδική ζώνη προστασίας σύμφωνα με την οδηγία για τα πουλιά και τους οικοτόπους·

2. Σε ποιά διαβήματα προτίθεται να προβεί η Επιτροπή εφόσον η άποψη του ολλανδικού Υπουργείου Γεωργίας, Περιβάλλοντος και Αλιείας αποδειχθεί πραγματικά ότι αντιβαίνει προς την ισχύουσα ευρωπαϊκή νομοθεσία και συγκεκριμένα προς την οδηγία για τα πουλιά και τους οικοτόπους·

Απάντηση της κας Wallstrm εξ ονόματος της Επιτροπής

(13 Ιανουαρίου 2003)

1. Η Επιτροπή είναι σε θέση να επιβεβαιώσει ότι ο τόπος Park De Maasduinen κατατάχθηκε από την ολλανδική κυβέρνηση στις ζώνες ειδικής προστασίας, σύμφωνα με το άρθρο 4 παράγραφος 1 της οδηγίας 79/409/ΕΟΚ του Συμβουλίου της 2ας Απριλίου 1979 περί της διατηρήσεως των αγρίων πτηνών(1). Η Επιτροπή δεν διαθέτει, ωστόσο, πληροφορίες όσον αφορά τους λόγους για τους οποίους οι ολλανδικές αρχές ισχυρίζονται ότι δενπάρχουν διαθέσιμα επαρκή δεδομένα σχετικά με τα είδη πτηνών που απαντούν στην περιοχή αυτή, αφού διαβιβάστηκε στην Επιτροπή κατάλογος των εν λόγω ειδών, όταν η περιοχή χαρακτηρίστηκε ως ζώνη ειδικής προστασίας.

2. Σύμφωνα με το άρθρο 6 της οδηγίας 92/43/ΕΟΚ του Συμβουλίου της 21ης Μαΐου 1992 για τη διατήρηση των φυσικών οικοτόπων καθώς και της άγριας πανίδας και χλωρίδας(2) (Οδηγία για τους οικοτόπους (ενδιαιτήματα)), η οποία ισχύει επίσης και για τις ζώνες ειδικής προστασίας στο πλαίσιο της οδηγίας για τα πτηνά, κάθε σχέδιο, μη άμεσα συνδεόμενο ή αναγκαίο για τη διαχείριση του τόπου, το οποίο όμως είναι δυνατόν να επηρεάζει σημαντικά τον εν λόγω τόπο, εκτιμάται δεόντως ως προς τις επιπτώσεις του στον τόπο. Αρμοδιότητα για την εφαρμογή αυτών των απαιτήσεων έχει το κράτος μέλος στο οποίο εκτελείται το εν λόγω σχέδιο ή έργο, στη συγκεκριμένη περίπτωση η Ομοσπονδιακή Δημοκρατία της Γερμανίας. Η Επιτροπή πληροφορήθηκε για το έργο στο πλαίσιο διαφόρων καταγγελιών όσον αφορά την ορθή εφαρμογή της οδηγίας 85/337/ΕΟΚ

του Συμβουλίου της 27ης Ιουνίου 1985 για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον(3), όπως τροποποιήθηκε από την οδηγία 97/11/ΕΚ της 3ης Μαρτίου 1997(4). Οι καταγγελίες αυτές είναι επί του παρόντοςπό εξέταση. Πάντως, μέχρι στιγμής, η Επιτροπή δεν διαθέτει πληροφορίες σχετικά με το κατά πόσον το έργο θα μπορούσε να έχει σημαντικές επιπτώσεις στη ζώνη ειδικής προστασίας Park De Maasduinen.

(1) ΕΕ L 103 της 25.4.1979.

(2) ΕΕ L 206 της 22.7.1992.

(3) ΕΕ L 175 της 5.7.1985.

(4) Τροποποιήσεις από την οδηγία 97/11/ΕΚ, ΕΕ L 73 της 14.3.1997.